劉俊雄本來讀會計，後來識咗工人運動份子江兆泉（泉叔，劉丹飾），受到佢嘅熱誠感動，於是轉做江兆泉嘅助理，幫工人服務。劉俊雄表面上係為民請命，實則一直揹住食咗好朋友許家明嘅包袱，希望透過為社會服務而贖罪。多年唻劉俊雄唔計利益，喺工會工作，搞到40幾歲重係一無所有，屋企經濟支柱落喺老婆馬詠儀 Gina（陳芷菁、麥皓兒飾）身上。